Document ID: 32003D0400

NÕUKOGU OTSUS,
19. mai 2003,
millega muudetakse otsust 2001/496/ÜVJP, otsust 2001/41/EÜ, nõukogu 25. juuni 1997. aasta otsust ja nõukogu 22. märtsi 1999. aasta otsust nõukogu peasekretariaati teenistusse lähetatud sõjaväelaste ja ekspertide elamishüvitiste suhtes
(2003/400/EÜ)
EUROOPA LIIDU NÕUKOGU,
võttes arvesse Euroopa Liidu lepingut, eriti selle artikli 28 lõiget 1,
võttes arvesse Euroopa Ühenduse asutamislepingut, eriti selle artikli 207 lõiget 2
ning arvestades järgmist:
(1) Nõukogu peasekretariaadi teenistusse lähetatud sõjaväelaste ja ekspertide suhtes kohaldatav halduskord sätestab võimaluse teatavatel tingimustel vaadata üle antud elamishüvitise summa.
(2) Võttes arvesse tarbijahindade arengut Brüsselis, tuleb elamishüvitist ajakohastada,
ON TEINUD JÄRGMISE OTSUSE:
Artikkel 1
Artikli 12 lõikes 1:
- nõukogu 25. juuni 2001. aasta otsus 2001/496/ÜVJP eeskirjade kohta, mida kohaldatakse Euroopa Liidu sõjalise staabi loomise eesmärgil nõukogu peasekretariaati teenistusse lähetatud sõjaväelaste suhtes,[1]
- nõukogu 22. detsember 2000. aasta otsus 2001/41/EÜ eeskirjade kohta, mida kohaldatakse Euroopa Liidu nõukogu peasekretariaadi ametnike ja siseriiklike võimuorganite ja rahvusvaheliste organisatsioonide ametnike vahetussüsteemi raames nõukogu peasekretariaati tööle lähetatud ekspertide suhtes,[2]
- nõukogu 25. juuni 1997. aasta otsus eeskirjade kohta, mida kohaldatakse seoses organiseeritud kuritegevuse vastase võitluse tõhustamise kava rakendamisega nõukogu peasekretariaati (justiits- ja siseküsimuste peadirektoraat) tööle lähetatud ekspertide suhtes, ja
- nõukogu 22. märtsi 1999. aasta otsus eeskirjade kohta, mida kohaldatakse seoses taotlejariikides justiits- ja siseküsimusi käsitleva Euroopa Liidu acquis jõustamise, kohaldamise ja tõhusa rakendamise ühise hindamisega Euroopa Liidu Nõukogu peasekretariaati (justiits- ja siseküsimuste peadirektoraat) tööle lähetatud riiklike ekspertide suhtes,
asendatakse summa 104,03 eurot summaga 107,1 eurot.
Artikkel 2
Käesolev otsus jõustub selle vastuvõtmise päeval.
Seda kohaldatakse alates 1. veebruarist 2003.
Brüssel, 19. mai 2003

Labels: 9
15
5